[{"text_idx": "#000002", "text": "Gallai cyn-brifathro o Gasnewydd - sydd wedi ei gyhuddo o gam-drin rhywiol hanesyddol - fod ymysg y pidoffeiliaid sydd wedi troseddu amlaf yn hanes diweddar Cymru, yn o\u0302l cyfreithwyr y rhai sy'n ei gyhuddo o ymosod arnyn nhw."}, {"text_idx": "#000003", "text": "Mae cyfreithwyr yn dweud y gallai Jon Styler - laddodd ei hun yn ystod ymchwiliad gan yr heddlu - fod wedi cam-drin dros 100 o fechgyn."}, {"text_idx": "#000004", "text": "Roedd Styler yn gwadu'r cyhuddiadau yn ei erbyn."}, {"text_idx": "#000006", "text": "Fe grogodd Jon Styler ei hun yn 2007 wedi honiadau yn gynharach yn y flwyddyn honno ei fod wedi cam-drin bachgen yn Ysgol Gynradd yr Eglwys yng Nghymru, Malpas."}, {"text_idx": "#000007", "text": "Disgrifiad o\u2019r llun, Mae Sally Holland yn teimlo y dylid edrych yn fanylach ar sut y deliwyd ag achos Jon Styler"}, {"text_idx": "#000010", "text": "Fe ddywedodd Andrew Collingbourne, cyfreithiwr sy'n cynrychioli nifer o'r rhai sy'n cyhuddo Styler o ymosod arnyn nhw: \"Dw i'n credu mai megis crafu'r wyneb ydyn ni ... gallai fod 100 a mwy o ddioddefwyr.\""}, {"text_idx": "#000011", "text": "Fe ddywedodd Comisiynydd Plant Cymru, Sally Holland, wrth BBC Cymru fod Adroddiad Clywch yn 2004 wedi cynnig argymhellion ar sut y dylai cyrff cyhoeddus gofnodi a rhannu gwybodaeth am achosion cam-drin plant yn rhywiol."}, {"text_idx": "#000012", "text": "Mae hi'n teimlo y dylid edrych yn fanylach ar sut y deliwyd ag achos Jon Styler."}, {"text_idx": "#000014", "text": "Ychwanegodd: \"Fe fyddwn i'n cefnogi unrhyw ddioddefwyr fyddai'n dymuno cyfeirio'r achos yn ei flaen a byddai fy swyddfa'n barod i'w cefnogi i wneud hynny.\""}, {"text_idx": "#000017", "text": "Ychwanegodd yr awdurdod na allai wneud sylw pellach gan fod y mater yn rhan o gais am iawndal."}, {"text_idx": "#000018", "text": "Yn o\u0302l Comisiynydd Heddlu a Throsedd Gwent, Ian Johnston: \"Bydd rhan o'r ymchwiliad mewnol nawr yn edrych ar y posibilrwydd o achosion eraill."}, {"text_idx": "#000024", "text": "Cyngor sir i ymghynghori ar ddyfodol ysgol leiaf Gwynedd"}, {"text_idx": "#000027", "text": "Gareth Ward: Yr angerdd a'r aberth tu o\u0302l fy nghoginio"}, {"text_idx": "#000031", "text": "'Mae'r Gymraeg yn iaith wyddonol'"}]